CELEX: 62013CN0356
Language: et
Date: 2013-06-26 00:00:00
Title: Kohtuasi C-356/13: 26. juunil 2013 esitatud hagi — Euroopa Komisjon versus Poola Vabariik

23.11.2013   
            
            
               ET
            
            
               Euroopa Liidu Teataja
            
            
               C 344/38
            
         26. juunil 2013 esitatud hagi — Euroopa Komisjon versus Poola Vabariik
   (Kohtuasi C-356/13)
   2013/C 344/66
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: E. Manhaeve ja K. Herrmann)
   
      Kostja: Poola Vabariik
   
      Hageja nõuded
   
   
               —
            
            
               tuvastada, et kuna Poola Vabariik ei ole piisavalt määranud kindlaks veekogusid, mida põllumajandusest lähtuv nitraadireostus võib mõjutada, ja ei ole määranud piisavalt alasid tundlikeks aladeks, siis on Poola Vabariik rikkunud nõukogu 12. detsembri 1991. aasta direktiivi 91/676/EMÜ veekogude kaitsmise kohta põllumajandusest lähtuva nitraadireostuse eest (1) artiklist 3 koostoimes selle direktiivi I lisaga tulenevaid kohustusi;
            
         
               —
            
            
               tuvastada, et kuna Poola Vabariik ei ole piisavalt määranud kindlaks eriti tundlikke alasid ja on selle alusel käivitanud tegevusprogrammid direktiivi artikli 5 tähenduses, ja kuna nendes programmides on meetmeid, mis ei ole kooskõlas direktiivi II lisa punkti A alapunktiga 2 ja III lisa punkti 1 alapunktidega 1 ja 3, siis on Poola Vabariik rikkunud nõukogu 12. detsembri 1991. aasta direktiivist 91/676/EMÜ veekogude kaitsmise kohta põllumajandusest lähtuva nitraadireostuse eest ja eelkõige selle artiklist 5 koostoimes direktiivi II lisa punkti A alapunktiga 2 ja III lisa punkti 1 alapunktidega 1 ja 3 tulenevaid kohustusi;
            
         
               —
            
            
               mõista kohtukulud välja Poola Vabariigilt.
            
         
      Väited ja peamised argumendid
   
   Poola Vabariigil oli kohustus võtta üle direktiiv 91/676/EMÜ ja täita sellest tulenevaid kohustusi alates Poola Vabariigi liitumisest Euroopa Liiduga 1. mail 2004.
   
      (1)  EÜT L 375, lk 1; ELT eriväljaanne 15/02, lk 68.